
PROIECT                                  
                                   			   		                      
                                           REPUBLICA MOLDOVA
                                     CONSILIUL RAIONAL FLOREŞTI
                                                   DECIZIE Nr.06/__
                                                din ___ septembrie 2026

Cu privire la acceptarea amenajării locurilor de parcare  

În conformitate cu prevederile art. 35, 64, 88, 104 alin. (1) din Codul Urbanismului și Construcțiilor  nr. 434/2023, art. 9 alin. (3) și art. 11 alin. (2) lit. b) din Legea nr. 29/2018 privind delimitarea proprietății publice, art. 43 alin. (1) lit. c), d), g), art. 43 alin. (2) din Legea nr. 436/2006 privind administrația publică locală, Consiliul raional D E C I D E:

1. Se acceptă amenajarea locurilor de parcare dlui Mațco Alexandru (reprezentantul grupului de lucru) pe drumul L176 (nr. cadastral 4501212.286), care prevede organizarea spațiului prin dispunerea locurilor de parcare în unghi de 45° și 60° față de axa drumului.

2. Configurația va integra obligatoriu următoarele elemente:
1) Infrastructură: Locuri de parcare marcate individual, trotuar adiacent pentru circulația pietonală sigură și o stație de transport public (BUS) integrată funcțional.
2) Accesibilitate: Rezervarea locurilor pentru persoane cu dizabilități la o distanță de maximum 200 m față de intrările principale în clădirile deservite.
3) Siguranță rutieră: Asigurarea „triunghiului de vizibilitate” (pieton-transport), zonă în care este interzisă amplasarea obiectelor sau vegetației cu înălțimea peste 0,5 m.

3. Protecția mediului și înverzirea va fi respectată prin:
1) Menținerea arborilor existenți identificați pe plan.
2) Asigurarea unui coeficient de înverzire de minimum 50% din suprafața zonei de protecție sanitară a drumului prin gazon și plantații noi.

4. Procedura de execuție:
1) Executarea lucrărilor sus menționate se va efectua strict după obținerea actelor permisive/ avizelor de executare eliberate de către autoritatea executivă a administrației publice locale nivelul I;
2) Beneficiarul va coordona documentația cu Inspectoratul de Poliție Florești și cu operatorii de rețele edilitare subterane pentru a preveni avarierea acestora.

            Preşedintele şedinţei											 						
Contrasemnat:
            Secretarul 

Elaborat: 						          Dumitru Gălușcă, 
arhitect-șef, șef Serviciu Arhitectură și Urbanism
									Igor Șoșu,
					șef direcție, Direcția Infrastructură, Transport și Cadastru
Avizat: 					       	          Daniela Anton,
șefă secție, Secția Juridică, Resurse Umane și Administrație Publică                                                         


 


Consiliului raional Floreşti

NOTA DE FUNDAMENTARE
la proiectul de decizie ,, Cu privire la acceptarea amenajării locurilor de parcare”

	1. Denumirea sau numele autorului și, după caz, a/al participanților la elaborarea proiectului actului normativ

	Gălușcă Dumitru, șef serviciu/arhitect-șef

	2. Condițiile ce au impus elaborarea proiectului actului normativ
Creșterea continuă a numărului de vehicule în orașul Florești a generat un deficit acut de locuri de parcare organizate, ducând la parcări neregulamentare, blocarea trotuarelor și îngreunarea traficului rutier pe arterele principale.
Terenul vizat, situat în or. Florești, se află în proprietatea publică/privată a Unității Administrativ-Teritoriale Raionul Florești. Proiectul are ca scop valorificarea eficientă a acestui teren prin transformarea lui într-o parcare publică modernă, gratuită, amenajată conform ultimelor normative tehnice de urbanism și siguranță rutieră.

	2.1. Temeiul legal sau, după caz, sursa proiectului actului normativ

	Proiectul de decizie a fost elaborat în conformitate cu prevederile art.35, 64, 88, 104 alin.(1) din Codul Urbanismului și Construcțiilor  nr.434/2023, art.9 alin.(3) și art.11 alin.(2) lit.b) din Legea nr.29/2018 privind delimitarea proprietății publice, art.43 alin.(1) lit.c), d), g), art.43 alin.(2) din Legea nr.436/2006 privind administrația publică locală

	2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative

	Nu este aplicabil

	3. Obiectivele urmărite și soluțiile propuse

	3.1. Principalele prevederi ale proiectului și evidențierea elementelor noi

	Proiectul de decizie stipulează în mod expres că executarea efectivă a lucrărilor de construcție/amenajare se va efectua strict după obținerea actelor permisive și a avizului de executare eliberate de Primăria orașului Florești (APL nivelul I), conform prevederilor din Codul Urbanismului și Construcțiilor nr. 434/2023. Proiectul va integra soluții pentru colectarea și evacuarea apelor pluviale (rigole), iluminat nocturn și va fi coordonat în privința semnalizării rutiere cu Inspectoratul de Poliție Florești (Poliția Rutieră).

	3.2. Opțiunile alternative analizate și motivele pentru care acestea nu au fost luate în considerare

	Nu este aplicabil

	4.Analiza impactului de reglementare

	4.1. Impactul asupra sectorului public

	 Asigurarea continuității și accesibilității serviciului de transport rutier de persoane în raionul Florești.

	4.2. Impactul financiar și argumentarea costurilor estimative

	Mijloacele financiare necesare pentru elaborarea documentației de proiect, obținerea avizelor tehnice și execuția lucrărilor de amenajare vor fi alocate din surse private, din fondul rutier sau din alte surse financiare atrase/externe atrase legal în acest scop.

	4.3. Impactul asupra sectorului privat

	Nu este aplicabil

	4.4. Impactul social
4.4.1. Impactul asupra datelor cu caracter personal
4.4.2. Impactul asupra echității și egalității de gen

	Nu este aplicabil

	4.5. Impactul asupra mediului

	Nu este aplicabil

	4.6. Alte impacturi și informații relevante

	Nu este aplicabil

	5. Compatibilitatea proiectului actului normativ cu legislația UE

	-

	6. Avizarea şi consultarea publică a proiectului

	Proiectul de decizie a fost avizat de către comisiile consultative de specialitate ale Consiliului raional Floreşti, secretarul Consiliului raional Floreşti și efectuată expertiza juridică de către Secţia Juridică, Resurse Umane şi Administraţie Publică şi în scopul respectării prevederilor Legii nr.239/2008 ,,Privind transparenţa în procesul decizional’’, proiectul a fost plasat pe site-ul Consiliului raional la directoriul ,,Procesul decizional”.

	8. Modul de încorporare a actului în cadrul normativ existent

	Proiectul de decizie este întocmit în conformitate cu actele normative în vigoare.

	9. Măsurile necesare pentru implementarea prevederilor proiectului actului normativ

	Prezenta decizie intră în vigoare la data publicării în Registrul de stat al actelor locale



Elaborat:
								Dumitru Galușcă 
arhitect-şef, șef Serviciu Arhitectură și Urbanism

